Legal Document

Category: 31

Text:
3. ΝΟΜΟΣ 5944 της 5/12 Δεκ. 1933 Περί τροποποιήσεως και συμπληρώσεως του Π.Δ/τος της 4 Μαρτ. 1932 περί ρυθμίσεως κλπ. Άρθρ.1.-(Κατηργήθη δια του άρθρ. 5 Α.Ν. 2212/ 1940). Άρθρ.2.-«1.Προς ενάσκησιν Πειθαρχικής εξουσίας επί των υπαλλήλων των Γραφείων Εργασίας Λιμένων, συνιστάται παρ’ εκάστω εξ αυτών Πειθαρχικόν Συμβούλιον αποτελούμενον α)εξ ενός Πρωτοδίκου, οριζομένου παρά του οικείου Προέδρου των Πρωτοδικών, β)ενός Δημοσίου Υπαλλήλου, επί βαθμώ τουλάχιστον Εισηγητού εκ των υπηρετούντων παρά τη οικεία Γενική Διοικήσει ή Νομαρχία υποδεικνυομένου παρά του Γενικού Διοικητού ή Νομάρχου, γ)εκ των μετεχόντων εις την οικείαν Επιτροπήν Ρυθμίσεως Φορ/σεων Δημοσίων Υπαλλήλων και δ)εκ δύο εισέτι μελών εκ των παρά τη αυτή Επιτροπή Αντιπροσώπων, των εργοδοτών και εργατών. Τα μέλη του Συμβουλίου τούτου ορίζονται δι’ αποφάσεως του επί της Εργασίας Υφυπουργού δι’ έκαστον έτος. 2.Του Πειθαρχικού Συμβουλίου ευρισκομένου εν απαρτία εφ’ όσον παρέστησαν 5 τουλάχιστον των μελών αυτού, προεδρεύει ο Πρωτοδίκης αναπληρούμενος παρά του Προέδρου της Επιτροπής Ρυθμίσεως Φορ/σεων. 3.Αι αποφάσεις του ως άνω Συμβουλίου, λαμβανόμεναι κατά πλειοψηφίαν, εν ισοψηφία νικώσης της ψήφου του Προέδρου, δύνανται εφ’ όσον ήθελον επιβάλει ποινήν προστίμου άνω του 1/2 του μηνιαίου μισθού ή απολύσεως ή υποβιβασμού των υπαλλήλων να εκκληθώσιν ενώπιον του Διοικητικού Συμβουλίου του Υφυπουργείου Εργασίας εντός 10 ημερών από της κοινοποιήσεως της σχετικής αποφάσεως οπότε και αναστέλλεται η εκτέλεσις ταύτης». Το άρθρ. 2 αντικατεστάθη ως άνω δια του άρθρ. 1 Α.Ν. 381/1936. Άρθρ.3.-Οσάκις η υπό της παρ. 7 του άρθρου μόνου του Νόμ. 5167 προβλεπομένη ειδική επαύξησις μέχρι μιας δραχμής κατά τόννον των τιμολογίων φορτοεκφορτωτικών εργασιών είναι ανεπαρκής προς σχηματισμόν του απαιτουμένου κεφαλαίου δια την αποζημίωσιν ή την συνταξιοδότησιν των εκ της εργασίας των απομακρυνομένων φορτοεκφορτωτών, δύναται δια πράξεως του Υπουργού Εθνικής Οικονομίας, μετά πρότασιν της οικείας επιτροπής ρυθμίσεως φορτοεκφορτώσεων, να επιβληθή και κράτησις μέχρι μιας δραχμής κατά τόννον επί της αμοιβής των εργατών και μέχρις ετέρας μιας δραχμής κατά τόννον επί των πρακτορειακών δικαιωμάτων. (Αντί της σελ. 411) Σελ. 411(α) 273-129 Φορτοεκφορτώσεις 20.Η.α.3 «Προς τούτοις εις εξαιρετικάς περιπτώσεις και κατόπιν προτάσεως της οικείας Επιτροπής Ρυθμίσεως Φορ/σεων δύναται να ορισθή όπως οι υπέρ του κεφαλαίου τούτου πόροι επαυξηθώσι μέχρι του διπλασίου αυτών. Η εν τη παρ. 1 του παρόντος άρθρου προβλεπομένη κράτησις εις βάρος των πρακτορειακών δικαιωμάτων, προτάσει της Επιτροπής Ρυθμίσεως Φορ/σεων, δύναται να επιβάληται εις βάρος του πλοιάρχου ή πλοιοκτήτου, εφ’ όσον τα εμπορεύματα μεταφέρονται άνευ μεσολαβήσεως του πράκτορος ή τα πρακτορειακά δικαιώματα είναι ομολογουμένως δυσανάλογα προς την προβλεπομένην επιβάρυνσιν. Εις το κεφάλαιον αποζημιώσεως ή συνταξιοδοτήσεως των φορ/των υπάγονται τη αιτήσει των, οι εις τα Γραφεία Εργασίας Λιμένων υπηρετούντες υπάλληλοι, των οποίων αι προς το κεφάλαιον τούτο υποχρεώσεις και ο τρόπος συνταξιοδοτήσεως ορίζονται δι’ αποφάσεως του Υφυπουργού Εργασίας εφαρμοζομένων αναλόγως των περί Δημοσίων Υπαλλήλων ισχυουσών διατάξεων». Τα εντός « » προσετέθησαν δια του άρθρ. 2 Α.Ν. 381/1936.  «Προτάσει της οικείας Επιτροπής Ρυθμίσεως Φορτοεκφορτώσεων και μετ’ έγκρισιν του Υφυπουργού της Εργασίας δύνανται να υπαχθώσιν εις το Κεφάλαιον αποζημιώσεως Φορτοεκφορτωτών, υφ’ ους όρους ήθελον ορισθή παρά της Επιτροπής ταύτας, α)οι εις το Κεφάλαιον τούτο υπηρετούντες υπάλληλοι, β)οι υπάλληλοι παραδόσεως και παραλαβής εμπορευμάτων (σημειωταί) και γ)οι εις την κομιστικήν υπηρεσίαν των Τελωνείων ασχολούμενοι εργάται, εφαρμοζομένων κατ’ αναλογίαν, της παρ. 7 του άρθρου μόνου του Νόμ. 5167, της παρ. 1 του άρθρ. 3 του Νόμ. 5944 και της παρ. 1 του άρθρ. 2 του Α.Ν. 381/36 και καταργουμένων των τυχόν υφισταμένων Ταμείων περιθάλψεως και αρωγής υπέρ των εργατών τούτων, ων η περιουσία περιέρχεται εις το οικείον Κεφάλαιον αποζημιώσεως Φορτοεκφορτωτών». Τα εντός « » προσετέθησαν δια του άρθρ. 2 Α.Ν. 2212/1940.  «Η επί των σχηματιζομένων κεφαλαίων αποζημιώσεως ή συνταξιοδοτήσεως των φορ/των εποπτεία και ο τε διαχειριστικός και διοικητικός  Σελ. 412(α) 273-130 έλεγχος ανήκουν εις την αρμοδίαν υπηρεσίαν της Γενικής Διευθύνσεως Εργασίας, εις ην έχει ανατεθή η επίβλεψις και παρακολούθησις των περί Φορ/σεων εν γένει Νόμων. Τα της εν γένει εφαρμογής των περί κεφαλαίου αποζημιώσεως ή συνταξιοδοτήσεως των φορ/των διατάξεων ορίζονται δια πράξεων του επί της Εργασίας Υφυπουργού, δημοσιευομένων εις την Εφημερίδα της Κυβερνήσεως». Τα εντός « » προσετέθησαν δια του άρθρ. 2 Α.Ν. 381/1936. «Η αληθής έννοια των διατάξεων του άρθρ. 2 του Α.Ν. 381/36 ως ετροποποιήθησαν και συνεπληρώθησαν αύται υπό του άρθρ. 6 του Ν.Δ. 1254/49 «περί τροποποιήσεως και συμπληρώσεως ενίων διατάξεων των περί φορτοεκφορτώσεων Νόμων», δι’ ων προβλέπεται ότι τα της εν γένει εφαρμογής των περί Κεφαλαίων Αποζημιώσεως Φορτοεκφορτωτών ισχυουσών διατάξεων, ορίζονται δι’ αποφάσεων του Υπουργού Εργασίας δημοσιευομένων εις την Εφημερίδα της Κυβερνήσεως, είναι ότι δύναται δια των αποφάσεων τούτων να ορίζωνται και τα του τρόπου εξυπηρετήσεως των κεφαλαίων τούτων δια των απαιτουμένων οργάνων και τα της προσλήψεως, μεταθέσεως, απολύσεως και υπηρεσιακής εν γένει καταστάσεως των οργάνων τούτων». (Άρθρ. 38 παρ. 6 Νόμ. 3239/1955). 2.«Εις τους Φορ/τωτάς και μεταφορείς ξηράς και συσκευείς αποθηκών και σιδηροδρόμων των παραλιακών πόλεων επεκτείνονται αι διατάξεις του κωδικοποιημένου Νόμ. 5167 αι αφορώσαι εις τον εφοδιασμόν αυτών δια βιβλιαρίων επαγγ. ταυτότητος, την σύστασιν επιτροπής Ρυθμίσεως Φορ/σεων ξηράς, υπαγομένης εις την δικαιοδοσίαν του οικείου Επιθεωρητού Εργασίας και αποτελουμένης εκ του Επιθεωρητού Εργασίας, ενός αντιπροσώπου των εργοδοτών και ετέρου τοιούτου των εργατών, τα καθήκοντα και αρμοδιότητας της Επιτροπής ταύτης, την πειθαρχικήν και ποινικήν κύρωσιν των παραβατών των κανονισμών και του Νόμου, ως και την επέκτασιν των διατάξεων τούτων εις τας διαφόρους παραλιακάς πόλεις». Η παρ. 2 αντικατεστάθη ως άνω δια του άρθρ. 3 παρ. 1 Α.Ν. 381/1936. 20.Η.α.3 Φορτοεκφορτώσεις «Αι διατάξεις αύται εφαρμόζονται προσέτι και εις τας φορτοεκφορτωτικάς εργασίας ξηράς των λοιπών πόλεων του Κράτους, επεκτείνονται δε, εφαρμοζόμεναι αναλόγως, δια τους ανωτέρω εργάτας αι περί συστάσεως Κεφαλαίων αποζημιώσεως φορτοεκφορτωτών κείμεναι διατάξεις. Εις την ανωτέρω Επιτροπήν προστίθενται εισέτι, ως μέλη, εις αντιπρόσωπος των εργοδοτών και ισάριθμοι των μετεχόντων τη Επιτροπή ταύτη μελών αντιπρόσωποι των εργατών, υποδεικνυομένων παρά των κατά την κρίσιν του Υφυπουργού Εργοδοτικών Οργανώσεων και της Γενικής Συνομοσπονδίας Εργατών της Ελλάδος βάσει του Α.Ν. 1435 εις τριπλάσιον αριθμόν υποψηφίων και διοριζομένων των μελών τούτων υπό του Υφυπουργού της Εργασίας». Τα ανωτέρω δύο εδάφια προσετέθησαν δια του άρθρ. 4 παρ. 1 Α.Ν. 2212/1940. «Των Επιτροπών τούτων μετέχει μετά ψήφου και ο Διευθυντής του οικείου Γραφείου Εργασίας Λιμένος, όπου υφίσταται τοιούτον». Τα εντός « » προσετέθησαν δια του άρθρ. 4 παρ. 2 Νόμ. 1749/1947. 2.Δια την καλλιτέραν διεξαγωγήν των φορτοεκφορτωτικών τούτων εν τη ξηρά εργασιών δύναται δι’ αποφάσεως του επί της Εργασίας Υφυπουργού να ορίζηται ειδικός τρόπος κατανομής των εν λόγω έργων μεταξύ ομάδων εξ εργατών φορτοεκφορτωτών και αχθοφόρων ξηράς, αίτινες διοικούνται εξ ομαδαρχών της οικείας εργατικής ομάδος, ων ο τρόπος διορισμού, απολύσεως, καθήκοντα και αμοιβή αυτών ορισθήσονται δια κανονισμού εγκρινομένου υπό του Υφυπουργού τούτου, μετά σύμφωνον γνώμην της Γενικής Συνομοσπονδίας Εργατών της Ελλάδος ή του αντιπροσωπευτικού Εθνικού Εργατοϋπαλληλικού Κέντρου της περιφερείας. Τ’ ανωτέρω είναι η παρ. 2 του άρθρ. 4 Α.Ν. 2212/1940. Βλ. και το κατωτέρω Ν.Δ. 1254/1949. Εν ουδεμιά περιπτώσει επιτρέπεται συσχετισμός ή μετάθεσις εργατών ξηράς εις θέσεις τοιούτων εργατών λιμένος. Τα της εφαρμογής του παρόντος άρθρου ορίζονται δια της αυτής πράξεως του Υπουργού Εθνικής Οικονομίας. Άρθρ.4.-Δι’ ητιολογημένων πράξεων του Υπουργού Εθνικής Οικονομίας δύναται να εκπίπτη του αξιώματος αυτού παν αιρετόν μέλος των επιτροπών ρυθμίσεως φορτοεκφορτώσεων,  απουσιάζον άνευ αποχρώντος λόγου επί τρεις κατά συνέχειαν συνεδριάσεις ή μη εκτελούν προσηκόντως το καθήκόν των. Οι αντικαταστάται ορίζονται κατά τας διατάξεις του Νόμου.